b'\n_START_ARTICLE_\nAmandma\n_START_PARAGRAPH_\nAmandma je parlamentarni izraz za spremembo ali dopolnitev besedila akta zakonodajnega telesa, ki ga obravnava zakonodajno telo in ga sprejme na podlagi glasovanja._NEWLINE_V Sloveniji lahko amandma k predlogu zakona, ki ga obravnava mati\xc4\x8dno delovno telo vlo\xc5\xbeijo poslanci, poslanska skupina, zainteresirano delovno telo in delovno telo, ki obravnava finan\xc4\x8dne posledice zakona ter vlada, kadar ni predlagateljica zakona._NEWLINE_Amandmaje k dopolnjenemu predlogu zakona, ki ga obravnava dr\xc5\xbeavni zbor lahko vlo\xc5\xbeijo poslanska skupina, deset poslancev in vlada, kadar ni predlagateljica zakona._NEWLINE_Kadar je predlog zakona \xc5\xbee v tretji obravnavi pa lahko amandmaje vlo\xc5\xbeijo predlagatelj zakona ali poslanska skupina ter vlada, kadar ni predlagateljica zakona.'